અક્ષરનાદને ‘Laadli Media And Advertising Award for Gender Sensitivity ૨૦૧૨-૧૩’ આપવામાં આવ્યો છે. ગઈકાલે રાત્રે દિલ્હીના લોધી રોડ પર આવેલ ચિન્મય મિશનના ઑડીટોરીયમમાં યોજાયેલા એક ઝાકઝમાળભર્યા સમારંભમાં અનેકવિધ વિભાગમાં પશ્ચિમ અને ઉત્તર વિભાગના લગભગ ૧૭૦૦થી વધુ નોમિનેશન્સમાંથી અને અનેકવિધ કેટેગરીના ૮૦ વિજેતાઓ સાથે અક્ષરનાદને પણ આ પુરસ્કાર મળ્યો. આ માટે અક્ષરનાદ અંતઃકરણપૂર્વક આભાર માને છે પોપ્યુલેશન ફર્સ્ટ એનજીઓ અને હરિતાબેન તલાટીનો. ઉપરાંત લાડલી મીડીયા એવોર્ડ જ્યુરી ડૉ. રઘુવીર ચૌધરી (નવલકથાકાર, કવિ, સાહિત્યકાર તથા ગુજરાતી સાહિત્યક્ષેત્રનું ખૂબ જાણીતું નામ), ડૉ. ઈલા જોશી (સેન્ટર ફોર કમ્યુનિકેશન ડેવલપમેન્ટ, ગુજરાત યુનિવર્સિટીના પૂર્વ અધ્યક્ષ), બેલા ઠાકર (આસિસ્ટન્ટ એડીટર, નવગુજરાત સમય), વૃંદા મનજીત (લેખિકા, પત્રકાર) અને સુધીર રાવલ (‘આરપાર’ સાપ્તાહિકના તંત્રી) આ સર્વેનો પણ ખૂબ આભાર.